  Наталья Тетерина Кибашлыос пӧлын «Удмуртия мастеровая» кыкетӥ усьтэм ёроскуспо вожвылъяськон-адӟытонэ куриськонъёсты кутон мынэ Удмуртиын. Туннэ нуналлы 10 адями конкурсэ пыриськыны мылкыдзэ вераз ни, вераз ивортодэтъя «Удмуртия» агентстволы конкурсэз радъясь, Можга карысь Йӧскалык лулчеберетъёсъя центрлэн кивалтӥсезлэн воштӥсез Марина Савинцева. Солэн кылъёсызъя, вожвылъяськонэ пӧртэм ӧръя ужась усточиос пыриськыны быгато. Конкурс 24-тӥ шуркынмонэ Можга карысь «Октябрь» лулчеберет юртын кык люкетэн ортчоз: адӟытон но киуж лэсьтон. Нырысетӥ люкетэ ӧнерчиос дась киужзэс вайыны кулэ, нош кыкетӥяз – лэсьтоно ужзылы материалъёс дасяны. Сьӧразы ваем арбериослэсь кибашлыос ньыль час ӵоже «Ноябрь-свадебник» темая киуж кылдытозы. «Ноябрь-свадебник», малы ке шуоно «свадебник» со шуркынмонлэн кыкетӥ нимыз. Та толэзе сюанъёсты шудэмысь дугдо. Соин ик малпамы сыӵе тема кутыны Марина Савинцева, Можга карысь Йӧскалык лулчеберетъёсъя центрлэн кивалтӥсезлэн воштӥсезМарина Савинцевалэн кылъёсызъя, туэ вожвылъяськонэ пыриськыны мылкыд карисьёс пӧлын 2017-тӥ арын нырысетӥ конкурсэ ветлэмъёс но вань. Ачиз но радъясь Можгаысь Чеберлыко киужъёсъя юртын ог 4 ар пала тыршиз бере, со вала, кибашлыос та ужрадэ вормон понна гинэ уг пырисько. Котькуд ӧнерчи, та конкурсэ пыриськыса, вала, со вормон понна уг мыны. Лыкто ог-огенызы кенешон понна, опытэнызы люкиськон понна. Соос вошъясько лекалоосынызы, кыӵе ке заготовкаосынызы. Марина Савинцева, Можга карысь Йӧскалык лулчеберетъёсъя центрлэн кивалтӥсезлэн воштӥсезПусъём, конкурсэ пыриськыны мылкыд карисьёс куриськонъёссэс 20-тӥ шуркынмонозь zmeeva.mar@yandex.ru электрон адресъя келяны быгато. Тодэ вайытом, «Удмуртия мастеровая» нырысетӥ вожвылъяськон 2017-тӥ арын толсуре ортчиз. Соку ужрадэ быдэс элькунысь 22 кибашлыос пыриськизы. Нырысетӥ инты Можгаысь горд сюйлэсь арбериос лэсьтӥсь Ирина Пономарёва басьтӥз. Тегъёс: Лулчеберет Можга Удмуртия кибашлыос киуж  